ВАЖНО ОБАВЕШТЕЊЕ У ВЕЗИ КОНКУРСА ЗА УПИС У ПРВУ ГОДИНУ СПЕЦИЈАЛИСТИЧКИХ АКАДЕМСКИХ СТУДИЈА ШКОЛСКЕ 2024.25

Поводом објављеног Конкурса за упис у прву годину специјалистичких академских студија обавештавамо све кандидате о следећем:

Студијски програми Токсиколошка процена ризика, Фармакотерапија у фармацеутској пракси, Биолошки лекови и Биохемијска дијагностика су у међувремену реакредитовани и нова Уверења о акредитацији Националног тела за акредитацију и обезбеђење квалитета у високом образовању, налазе се на сајту Фармацеутског факултета. Сходно реакредитацији дошло је до измена конкурсних одредаба, па сходно томе, Конкурс за упис се мења у следећем:

* Студијски програм Токсиколошка процена ризика изводи се на српском и енглеском језику. На програм који се изводи на српском језику прима се 25 кандидата који се сами финансирају, а на програм који се изводи на енглеском језику 5 кандидата који се сами финансирају.
* На студијски програм Фармакотерапија у фармацеутској пракси прима се укупно 44 кандидата који се сами финансирају. Програм се изводи на српском језику.
* На студијски програм Биолошки лекови прима се укупно 30 кандидата који се сами финансирају. Програм се изводи на српском језику.
* На студијски програм Биохемијска дијагностика прима се укупно 15 кандидата који се сами финансирају. Програм се изводи на српском језику, траје два семестра и обухвата 60 ЕСПБ.